# Referat af skriftlig generalforsamling 19.06.2021

Nedenfor følger referat af ekstraordinær generalforsamling, der er afholdt som skriftlig generalforsamling.

Indkaldelsen er udsendt den 7. juni 2021 med frist til afgivelse af svar den 19. juni 2021, hvorfor indkaldelse af sket med 12 dages varsel, jf. § 8 i vedtægterne.

Ved fristenes afslutning har bestyrelsen modtaget 23 stemmesedler, der giver følgende resultat:

22 har stemt ja

1 har stemt nej

0 har stemt blankt

Forslaget er dermed vedtaget og bestyrelsen har bemyndigelse til at indlede et samarbejde med DEAS som ny administrator.

\*\*\*\*\*\*\*\*\*\*\*\*\*\*\*\*

Bestyrelsen indkalder til ekstraordinær generalforsamling på skriftligt grundlag med et punkt på dagsordenen. Ekstraordinære generalforsamlinger kan indkaldes med et varsel på mindst 1 uge, jf. § 8 i vedtægterne.

**Anledningen er, at bestyrelsen anmoder om ejernes tilkendegivelse om stillingtagen til at bemyndige bestyrelsen til at udskifte Wind Administration med DEAS A/S med et varsel på 3 måneder.**

Denne anledning er derfor også begrundelsen for, at Wind Administration ikke står som indkalder af denne ekstraordinære generalforsamling.

Bestyrelsens ønske om at skifte administrator er begrundet i:

* En økonomisk besparelse
* At DEAS ejendomsadministration råder over en større kompetence
* At DEAS kan tilbyde flere ydelser end den nuværende administration kan til en lavere pris.

I dag betaler foreningen jf. seneste regnskab kr. 158.000,- til Wind Administration. DEAS A/S kan tilbyde samme ydelser til kr. 108.000,- årligt, og derudover en række tilvalgsydelser, som afregnes efter timepris afhængigt af det behov foreningen måtte have til f.eks. juridisk bistand og økonomisk/byggeteknisk rådgivning.

DEAS kommunikerer via eBoks og ikke ved anvendelsen af private mailadresser. Dette skaber en langt højere grad af sikkerhed for, at kommunikation sker til ejerne.

DEAS vil også kunne overtage administrationen af foreningens egne garager og kælderrum direkte med den enkelte ejer.

DEAS vil endvidere kunne påtage sig styringen af eventuelle fælleslån til finansiering af de forskellige initiativer til vedligeholdelse og forbedring af ejendommen, som vedligeholdelsesplanen vidner om og som skal prioriteres løbende på generalforsamlingen.

DEAS udsender løbende nyhedsbreve om f.eks. ny lovgivning og andre relevante informationer for ejerforeninger og beboere.

Hvis bestyrelsen bemyndiges til at skifte administration vil konsekvensen være, at Wind Administration ophører som administrator pr. udgangen af september 2021, således at foreningens ordinære generalforsamling i oktober kan vedtage en ny administrator jf. vedtægternes § 13.

Yderligere information om DEAS A/S kan ses her: [Personlig og erfaren administration for foreninger - DEAS](https://deas.dk/ejendomsinvestor/foreninger)

## Proces for afgivelse af stemme

Ejerne anmodes om ved anvendelse af vedlagte stemmeseddel at afgive bemyndigelse til, at Bestyrelsen kan opsige samarbejdet med Wind Administration pr. 31. juni 2021.

Stemme afgives pr. mail fremsendt til xhuset@gmail.com eller stemmesedlen printes, udfyldes og lægges i formanden Kim Bentins postkasse senest søndag den 19. juni 2021, Jægersborgvej 122, 1. tv.

Forslaget kan vedtages med simpelt flertal blandt de afgivne stemmer. Bestyrelsen vil efterfølgende meddele resultatet af afstemningen.

Venlig hilsen Bestyrelsen